Vrees ná moorde in Muldersdrift | Nuus24
Johannesburg – 'n Boer van Muldersdrift wie se twee werknemers in 'n rooftog in die teregstellingstyl geskiet is, het gesê inwoners in dié gebied leef in vrees, berig Eyewitness News.Vyf gewapende rowers het Vrydag 'n gat in die elektriese heining om die plaas gesny en na die mans se kamers gegaan.Paul Starkney het Sondag gesê hy en sy vrou het aandete geniet en met hul terugkeer na die plaas op die moordtoneel afgekom. Hy het gesê die groep het ook met sy werknemers se lone gevlug.Een van die twee plaaswerkers is op die toneel dood, terwyl die ander een om sy lewe veg in die Helen Joseph-hospitaal.Starkey het gesê plaaslike inwoners ry rond met wapens in hul voertuie weens die onlangse moorde in die gebied."Inwoners is regtig, regtig kwaad. Die hele gebied is in opstand. Mense dra hul vuurwapens oral saam met hulle."– Lees meer hier– Volg Nuus24 op Twitter
Lees meer oor: muldersdrift | misdaad | moorde VOLGENDE OP NUUS24X